open-index/open-wikipedia-markdown huggingface dataset:
Botswana Stock Exchange

**The Botswana Stock Exchange (BSE)** ke bagwebi ba diabe ba direlang mo toropo kgolo Gaborone, Botswana. Mmaraka wa diabe mo Botswana o thapilwe ka ngwaga wa 1989, e be e felela e le Botswana Stock Exchange ka ngwaga wa 1994. E eteletswe ka melawana ya Botswana Stock Exchange Act.

BSE e nankotswe mo mmarakeng ka palo ya masome a mararo le borataro (36), gape e nale stock indices tse tharo e bong Domestic company index (BSE DCI), Foreign company index (BSE FCI) e nankolamg dikompone tse di nankotsweng mo gabedi e le mo BSE le nngwe gape, ya bofelo e le All Company Index e bonwang e wela ha gare ga DCI le FCI. E gweba gape ka diabe tsa dikompone tse di rekisetswang batho ba ba adimisang madi, gape le ka madi a adimisiwang batho, le ka Floating Rate Notes. Go lebega ga baadisa madi ba ba ikemetseng ba ira madi othe mo mmarakeng ka peresente ya lesome, ha ba mahatshe a sele mo dikomponeng tsa moepo ba ira 90%.

Kamogano e ya diabe e dirwa ka nako 10:00 go ya ko nakong ya 14:00 malatsiothe ko nte ga Matlhatso, Tshipi le ka malatsi a ikhutso.

Ba ba ntshang ditankana tsa bagwebi ba mo Botswana ke ba Lephata la Madi. Go nna leloko go amogelwa go tswa e le sethopha kana motho a ikemetse a le esi.

## Dikompone tse di nankotsweng

* Absa Bank Botswana
* Access Bank Botswana
* Botswana Insurance Holdings Limited
* Botswana Telecommunications Corp Ltd
* Chobe Holdings Ltd
* Choppies Enterprises Ltd
* Cresta Marakanelo Limited
* Engen Botswana Limited
* Far Property Company Ltd
* First National Bank of Botswana
* Funeral Services Group Ltd
* Furnmart Ltd
* G4S Botswana Ltd
* Imara Holdings Limited
* Letshego
* PrimeTime Property Holding Limited
* RDC Properties Limited
* Sechaba Brewery Holdings Limited
* Sefalana Holding Company Limited
* Shumba Energy Ltd
* Standard Chartered Bank Botswana Limited
* Turnstar Holdings Limited

## Bona gape

* Tse di nankotsweng mo African stock exchanges
* Tse di nankotsweng mo mahatsheng a selekano
* Itsholelo ya Botswana

## Metswedi


## Kgokagano e tswelang nte

* Botswana Stock Exchange
Absa Bank Botswana

thumb|Absa Logo
**Absa Bank Botswana Limited**, e pele e neng e bidiwa **Barclays Bank of Botswana Limited**  ke banka ya papadi mo lefatsheng la Botswana e tsereng setankana ko bankeng ya Botswana e leng yone banka e kgolo mo Botswana e lebileng tsothe tsa polokelo madi mo lefatsheng.

## Lefelo
Diofisi dikgolo tsa lebolokelo tse di bonwa mo toropo kgolo Gaborone ko central business district,  Building 4 Plaza, Plot 74358, mo mathataganyaneng a botlhano.

## Tshoboko
Absa Bank Botswana ke nngwe ya dikompone tse di kgolo tsa madi, e thusang ba ba rekang mo dikomponeng tse di kgolo, ba ba humileng, ba mabentlele le dikgwebo potlana ga mmogo le tse gi fa gare. Go tswa mo kgweding ya Seetebosigo ka 2019, banka e ne e nale dithoto tse di kanang ka BWP:17,963,238,000 (US$1.609 billion), le madi a batshwereng diabe a ka tshwarang BWP:2,103,780,000 (US$188.438 million).

Banka e, e ka fa tase ga kompone ya Absa Group Limited, e leng popagano ya go fa ditlamelo tsa madi, e nang le ofisikgolo ko lefatsheng la Aforika Borwa, gape e nale makalana a ha tase ga yone a le lesome le bobedi a nale dithoto tse di fetileng ka US$87 billion ka 30 tsa kgwedi ya Seetebosigo 2017, godimo ga mo, e nale diabe ko Johannesburg Stock Exchange ka ga tase ga setshwantsho sa **ABG.** 

Ga Sedimonthole a simolola ka 2019, Barclays Bank Botswana Limited e ne ya 

## Ditso
Go ya ka tsebe ya banka e, e simolotse go dira mo Botswana e le ha tase ga banka ya Barclays Bank Plc ya ko United Kingdom ka ngwaga wa 1950. Ka 1975, Banka ya Barclays ya Botswana e ne ya lemogiwa e le kgwebo e e ka ha molaong gape e leteletswe go tswelela e direla mo lefatsheng e le fa tase ga Barclays. Ka Seetebosigo a le 19 ngwaga wa 1989, diabe tsa banka di ne tsa nankolwa mo Botswana Stock Exchange, ko e le teng mo bogompieng ba gwebang ka **ABBL.**

## Phetolo ya leina
Barclays Bank Plc, e neng e nale diperesente tse 62.3 tsa Barclays Africa Group (BAG), e ne e le motshwaradiabe o mogolowa Barclays Bank of Botswana Limited ka 2016, e ne ya tsaya tshwetso ya go ntsha diabe tsa bone tse dikgolo mo BAG tse di neng ka nako eo di tshwara £3.5 billion. Ka 2017 Barclays e fokoditse diabe tsa bone mo BAG go ya ko 14.9%.

Moragonyana, ka 2018 ne ba ipaakanya tla gape e le Absa Group Limited. Mo itshetlana tsa paakanyo e, Absa e ne e filwe go fitlha Seetebosigo go fetola maina a makalana a fa tase ga yone a mo mahatsheng a Aforika a le lesome le bobedi.

## Motswedi
Morayo Afolabi-Brown

Go tswa Wikipedia

Morayo Afolabi-Brown(o tshotswe ka kgwedi ya Phukwe e tlhola malatsi a le marataro,1980)ke Nigerian TV Host gape ke motsamaisi wa ka fa setlhogong wa TVC Entertainment Channel.

E ne e le motlatsi wa motsamaisi wa Programmes at TVC News,mme gone jaana ke moamogedi wa TVC Breakfast Show Your View, e le spin-off go tswa kwa American talk show The View.

Ke ene fela ngwana wa mosetsana wa Goromente yo o tlhokafetseng wa Nigeria Bar Association,Alao Aka-Bashorun.Morayo o nyetswe ke ramolao Femi Afolabi-Brown ka ngwaga wa 2011.

## Botshelo Jwa Pele
Morayo Afolabi-brown o ithutile Political Science kwa Rutgers University,the State University of New Jersey.Go goleng ga gagwe o ne a etsa se mmagwe o neng a se dira pele ga a kgothadiwa ke dibuka tse a neng a di bala tsa bo Abike Dabiri,Ngozi Okonjo-Lweala,Ibukun Awosika,Oprah Winfrey,le Chimamanda Ngozi Adichie,le go lebelela dipuisano tsa bone.Morago ga dingwaga tse di lesome a ntse a le ko mafatsheng, o ne a boela kwa Nigeria ka ngwaga wa 2004.

## Tiro
Afolabi-Brown o simolotse tiro ya gagwe mo maranyaneng ka ngwaga wa 2005 e le Client Service Manager kwa CMC Connect(kompone ya PR),pele ga a ya kwa CUE Media,kopone ee ntlafatsang ditaba e ele Head Of Content and Development,morago a nna mookamedi yo o pagameng,Papatso le Patlisiso.O setse morago megopolo e tshwana le Girlfriends(TV drama series),Changing Lives(Talk Show),le Shop Easy.O kile a bereka e e le Motsamaisi wa kitsetsopele wa kgwebo mme morago a nna Head of Content Acquisition kwa HiTV,fani wa cable station wa ntlha wa Nigeria pele ga a thamiwa e le motlatsi wa motsamaisi wa Programmes kwa TVC.

Ka ngwaga wa 2013,Morayo o ne a ntsha buka ya gagwe ya setlhogo sa"Becoming The Queen of Talk TV",le go keteka loeto lwa gagwe la dingwaga di le lesome e le sebogoli.

Ka kgwedi Sedimonthole,2023,0 ne a kgethwa e le motsamaisi yo o setlhogong wa TVC Entertainment Channel kwa tlase ga TVC Communications.

## Go Elelwa
Ka 2020,Afolabi-Brown o ne a bitswa e le mongwe wa bomme ba ba naleng maatla fela thatha mo bogolotsing jwa ditaba mo Nigeria,kwa a nnileng wa bo lesome le boferabobedi mo lenane le le neng le diriwa ke Women in Journalism Africa.

## Metswedi
Motse wa Khawa

'''Khawa''' ke motse oo mo kgaolong ya Kgalagadi mo Botswana. Omo borwa jwa kgaolo eo mme  ona le sekole se se botlana, kereke ya bakeresete le kokelwana. Moletlo wa ngwaga le ngwaga wa Khawa Desert Challenge o tshwarelwa teng koo. Batho ba koo ba bua Setswana le Aforikanse mme ba tlhaloganya puo ya Sekgowa. Go na le kgothego ya dimela go dikologa motse mme seo se dira gore enne okare ke sekaka lefa ntswa ele lefelo leo le mo kgaolong ee tletseng kana itsegeng ka bojang. Ditsela tsotlhe go rala le go dikologa motse ketse di sa tshelwang sekonotere. Batho ba motse oo bane ba le selekanyo sa makgolo a robabobedi lesome le bosupa ka palo batho ya ngwaga wa 2011.

## '''Metswedi'''
Moepo wa Teemane wa Venetia

**Moepo wa teemane wa Venetia** ke one moepo o motona wa diteemane  mo Aforika Borwa go tloga ka ngwaga wa 1995. Omo toropong ya Aforika Borwa ee bidiwang Alldays mo kgaolong ya Limpopo dikilomithara di ka nna makgolo a mararo le masome a marataro gotswa kwa lefelong la tlhokomelo ya ditsa tlholego la Venetia Limpopo Nature Reserve. 

Moepo o oo butsweng o ke  mongwe wa meepo ya De-Beers e merataro ya teemane eo e setseng mo Aforika Borwa mme ebile gape ke one fela  o motona oo setseng mo go e eneng ya tlhabololwa  mo dingwageng tse di masome mabedi le botlhano tse di fitileng. Fa go ntse jalo se se raya gore moepo o  ke one sebeeletso se setona sa kompone ya  De-Beers mo Aforika Borwa. Moepo o one wa bulwa kana wa simolodisiwa  ka ngwaga wa 1992 ke motsamaisi wa pele wa kompone ya De-Beers mo Aforika Borwa rre Harry Oppenheimer. 

Ka ngwaga wa 2004 moepo o one ona le babereki ba le makgolo a robabongwe,masome a matlhano le botlhano mme o na le dipoelo tsa  teemane ya selekanyo sa didikadike tse supa,dikete di le lekgolo masome a robabobedi le bosupa le makgolo a mararo(7, 187,300 carats/1437.5 kg) a teemane ee tlhotlhilweng go tswa mo go ya selekanyo sa  didikadike di le tlhano,dikete di le makgolo a robabobedi, makgolo a supa le motso a ee sa tlhotlhwang (5,871,000 metric tons of ore). Ene yare ka ngwaga wa 2021 moepo o wa tlogela go dira mo lehuteng le le kwa ntle lele butsweng mme wa tsweledisa tiro mo mokoting oo khurumetsweng go oketsa botshelo jwa moepo o  ka dingwaga di le masome a mabedi le bongwe, go filha ka ngwaga wa 2044. Molapo wa Kolope o elela selekanyo sa dikilomithara di robabobedi mo bophirima jwa moepo yo. Matakwana a a bolokang metsi a agilwe  mo metsweding ele mebedi eo e tshelang mo molapong o.

## Metswedi


## Magokaganyi a mangwe

* Sustaining Water Supplies While Responding to Operational Requirements at De Beers Venetia Mine
* Effect of Small Catchment Dams on Downstream Vegetation of a Seasonal River in semi-arid African Savanna
Bogobe jwa lerotse

thumb|Bogobe ba lerotse ka seswaa
**Bogobe jwa lerotse** joo gape boitsegeng ka **slap pap** ke mohuta wa bogobe oo jewang mo Botswana mme  ebile gape ele nngwe ya dijo tsa setswana mo Botswana. E na le tatso ee monate ee tliswang ke  lerotse mohuta wa leungo Leo le batlileng go tshwana ka tatso le legapu mme le farologane ka mame kana mateng a lone aa mmala wa lephutshe. Lerotse le na le tatso eo ee mo magareng fa le sa apewa mme le tlisa tatso e nngwe e ncha fa le dirisitse mo dijong. Sejo se se fetlhwa ka lefetlho lele dirilweng ka legong mme se tshwana le bogobe jo bo boketenyana fa se apeegile. Gantsi bo jewa  kwa manyalong  le kwa medirong e mengwe ya morafe.

Sediriwa sa konokono fa bo apewa ke lerotse,leo le nang le monate oo seng kalo fa go tshwantshwanngwa le legapu  le le tswang mo Botswana leo le tshwanang le legabala la sekgowa ka tatso le santse le siame. Le dirwa kago kopanya lerotse le le kgaogantsweng abo go tsenngwa metsi mme faa bela abo go fagiwa boupi jwa mabele abo go tsenngwa madila.

## Tsedi Tlhokegang go bo dira/apaya.
-sephatlo sa lerotse

-bopi jwa mabele (sekete/1kg)

-kopi ya madila(1 cup sour milk)

-Mayonnaise( fago tlhokafala boemong jwa madila)

- metsi

## Bona gape
-Dijo tseo di dirilweng ka lerotse

-Dijo tsa Setswana 

## Metswedi


## Magokaganyi a mangwe

* Botswanayouth.com
* Spar Botswana Archived 16 August 2022 at the Wayback Machine
Steph Catley

**Stephanie-Elise Catley** (yo o tshotsweng ka Firikgong a le masome a mabedi le borataro 1994) ke motshameki wa moAustralia wa kgwele ya dinao e e porofeshionale yo o tshamekang kwa morago mo setlhopheng sa Arsenal le sa bo setshaba sa Australia. O kgona go tshameka mo maemong a le mantsi kwa morago, jaaka motshameka morago wa molema, motshameka morago fa gare kana ele yo o feelang dikgwele.

O tshamekile kwa Reign FC, Orlando Pride le Portland Thorns FC tsa liki ya kwa Amerika ya National Women's Soccer League (NWSL) le gape kwa Melbourne Victory le Melbourne City tsa liki ya Australia ya W-League.
thumb|Stephanie Catley
thumb|Brisbane Roar FC vs Melbourne City FC
thumb|Steph Catley
thumb|Steph Catley a tshamekela Australia
thumb|setlhopha sa Auastralia
Catley o ne a bidiwa e le motshameki wa kgwele ya basadi wa ngwaga wa 2020 ke ba PFA. O ne a fiwa tlotla ya W-League ya motshameki yo monnye wa ngwaga ka setlha sa  2012–13 le motshameki yoo o ka fa tlase ga dingwaga tse masome mabedi, wa mme, wa ngwaga ke ba Football Federation Australia ka 2012 le 2013.

## Metswedi
Baboloki Thebe

**Baboloki Tirelo Thebe** (O tshotswe ka kgwedi ya Mopitlo e tlhola malatsi a le lesome le boferabobedi ka ngwaga wa 1997) ke motabogi wa motswana yoo gaisanang mo lebaleng mo  mabelong a makhutshwane bogolo jang lebelong la dimithara tse di makgolo a mane(400m). Ennile ene a gapang maemo a bobedi kwa dikgaisanong tsa mabelo a banana a  ngwaga wa 2014 mo lebelong la dimithara tsedi makgolo mabedi.(200m). 

Oile a fitlhelela seka makgaolakgang mo  dikgaisanong tsa mabelo tsa mafatshe tsa banana ba ba dingwaga tse di fa gare, tsa ngwaga wa 2014. Oile a nna le phunyeletso ka ngwaga wa 2016 mo lebelong la dimmithara tse di makgolo mane ka nako ya  44.22 seconds, seo se mmaya mo maemong a boraro mo setlheng seo lefatshe ka bophara, mme ebile gape enna yo mongwe wa ba ba masome a mararo ba eleng dikgantshwane tsa nako tsotlhe mo kgaisanong e. O gaisane mo mabelong a setlha sa selemo  sa di olimpiki tsa 2016(2016 summer Olympics) mme lebelo la gagwe le le ko godimo mo lebelong le ke 44:02 leo ale tabogileng ka kgwedi ya Phukwi ngwaga wa 2017.

## Metswedi


## Magokaganyi aa kwa Ntle

* Baboloki Thebe at World Athletics
* Baboloki Thebe at Diamond League
* Baboloki Thebe at Olympics.com
* Baboloki Thebe at Olympedia
Beth Mead

**Bethany Jane Mead** MBE (yo o tshotsweng ka Motsheganong a ferabongwe 1995) ke motshameki wa kgwele ya dinao ya profeshionale yo o tshamekang kwa pele mo setlhopheng sa  Women's Super League (WSL) sa Arsenal le sa bosetshaba sa Enyelane. 

Motshameka pele yo o yo o botlhale ebile a atlegile, o na le dithuso tse di gaisang tsa dinako tsotlhe le go nna wa bobedi wa dinako tsotlhe mo go tsenyeng letsogo mo dinnong mo liking ya WSL. E ne le Vivianne Miedema ba kopanetse tlotla ya go nna motshameki wa ntlha go goroga kwa palogotlhe e e kopaneng ya dinno le dithuso tse lekgolo mo WSL. Kwa UEFA Women's Euro 2022, o ne a fenya tlotla ya Golden Boot, motshameki wa kgaisano, le yo o tisitseng dithuso tse di kwa godimo, a isa Enyelane go fenya kgaisano e kgolo e le lantlha. Moragonyana mo ngwageng o o, o ne a bidiwa e le BBC Sports Personality of the Year, e nna mme wantlha wa motshameki wa kgwele ya dinao go fenya tlotla eo ya seemo se se kwa godimo; abo a fetsa mo maemong a bobedi mo  Ballon d'Or le UEFA Player of the Year. 

## Metswedi
Kim Little

**Kim Alison Little** MBE (yo o tshotsweng Seetebosigo a le masome a mabedi le boferabongwe ka 1990) ke motshameki wa kgwele ya dinao wa moScottish yo o tshamekang fa gare ebile e le mokapotene wa setlhopha sa Arsenal sa liki ya seesamane ya FA WSL. Pele ga a ithola marapo mo tirong ya gagwe ya boditchabatshaba ka 2021, Little e ne e le mothusa mokapotene wa setlhopha sa bosetshaba sa Scotland. O simolotse tiro ya gagwe ya ditlhopha tse digolo kwa Hibernian, a fenya Scottish Premier League, Scottish Women's Cup le Scottish Premier League Cup le setlhopha seo mo setlheng sa 2006–2007. Kwa Arsenal, ke mofenyi wa Premier League National Division gabedi, o fentse League Cup ga tlhano, a fenya WSL le kopi ya FA ga raro. Ka nako ya gagwe a le kwa Seattle Reign, Little o fentse ditlotla tsa Golden Boot le Most Valuable Player.

thumb|Little (wa boraro go tswa kafa molemeng) a na le setlhopha sa basadi sa kwa Great Britain sa metshameko ya diolimpiki ya kgwele ya dinao, 2012
Little o simolotse go emela Scotland kwa metshamekong ya boditshabatshaba ye megolo ka 2007 a le dingwaga di le lesome le borataro, a nosa dinno tse tharo mo motshameko e le yantlha ya Scotland ka 2012, ebile a ba thusa go iponela phatlha kwa Euro 2017 le 2019 World Cup. E ne ele mongwe wa babedi ba Scotland go tlhophiwa go ya kwa setlhopheng sa Great Britain se se neng sa fitlhella kwa diquarter-finaleng tsa 2012 Olympics, le gape kwa go tse di neng tsa diega tsa 2020 Tokyo Olympics.
thumb|Little mo motshamekong kgatlhanong le Boston Breakers, Moranang 2014
thumb|Little ka motsi wa motshameko kgatlhanong le Brisbane Roar, December 2015
thumb|Little a tshamekela Scotland, 2009

Ka 2010, o ne a bidiwa motshameki wa ngwaga wa FA Women's. Ka 2013, a nna moamogedi wa ntlha wa tlotla ya motshameki yo o tlhophilweng ke batshameki wa ngwaga wa PFA Women's. Ka 2016, o ne a bidiwa motshameki wa ngwaga wa kgwele ya bomme wa BBC. Go tswa ka 2019, Little o biditswe mo setlhopheng sa ngwaga sa PFA WSL ga raro.

## Metswedi
Mokhotlong

**Mokhotlong** ke kgaolwana ya botlhopi,toropo e e ageletseng kgaolwana ya Mokhotlong District e kwa dithabeng tse di ko bokone botlhaba ga lefatshe la Lesotho. Ke toropo ya ntlha e tona ya go nna le airport mo tseleng ya Aferika Borwa e ralalang Sani Pass, gaufi le Maloti kwa dithabeng tsa (Drankensberg mo Aferika Borwa). Leina la toropo ke Sesotho, e leng puo ya baagedi ba lefatshe la Lesotho, bokao jwa leina le le reela "Place of the Bald Ibis". fa le ranoletswe ka puo ya setswana go tewa Thabana Ntlenyana, thaba e ke yone e tona kwa botlhabatsatsi ya kontinente ya Aferika e e fitlhelwang kwa Mokhotlong.

## Ditso
Karolo ya Mokhotlong  e nale ofisi ya mapodisi e roletsweng batho ba Lesotho ka ngwaga wa 1905. E ile ya tlhabololwa go nna lefelo la marekisetso la banni ba kgaolwana ya Highlands. Ntswa lefelo le le ne le somaretswe mo ditlhabololong tse ditona ka go kgaogangwa le karolo yotlhe ya lefatshe la Lesotho. Go fitlhela ka ngwaga wa 1947 seromamowa se ne se tshwara kwa Maseru eleng toropo ya Lesotho.

Mo dingwaga tse di malwa tse di latelang go ne ga agiwa segokaganyi se se ileng sa baka gore tsela e fokoletswe morwalo wa bakgweetsi ba nne ba ralala toropo ba ya kwa Mokhotlong to ralala lefatshe la Lesotho ka bophara. Le fa go le jalo Mokhotlong o ne a tswelela ele mangwe a mafelo a naleng ditsompelo tse nneng di kaiwa ke pony trek go tswa Natal kwa Aferika Borwa, go ralala Sani Pass.

## Lefelo le phetogo ya loapi
Mosepele k sejanaga go ya bokone jwa Sani Pass ke oura le sephatlho, Mokhotlong o gaufi le toropo ya Maseru ka sekgala sa makgolo mabedi le masome supa a dikhilomitara e bile ale makgolo mabedi go tswa Butha-Buthe. Motswedi wa Senqu River, eleng noka e kgolo ya Lesotho gaufi le Mokhotlong, e amile sebopego le tebego ya toropo yotlhe ka kakaretso le dikgaolwana tse di mabapi.

Mokhotlong o amiwa ke phetogo ya loapi ya loapi e itseng ka leina la subtopical highland(Koppen climate classification Cwb) kgaolwana e e nale selemo se se bothito le mariga a tsididi e bile go nale kgalo ya metsi.

## Metswedi
Motse wa Gakhibana

'''Gakhibana'''(Gachibana) ke  motse mo kgaolong ya Kgalagadi mo Botswana mme o iphaphathile thata le molelwane wa Aforika Borwa. Motse wa Gachibana ona le sekole se sebotlano mme selekanyo sa batho ba koo ene ele  makgolo a supa, masome a mane le borataro ka palo batho ya ngwaga wa 2011. Motse wa Gakhibana o itsegeng thata ka tsela eo e kgabaganyang molapo wa bogologolo wa Molopo. Motse o o fa godingwana ga molapo o kafa mojeng.

## Metswedi
Simphiwe Dana

Mme Semphiwe Dana (yo o tshotsweng ka Hirikgong a le masome a mabedi le boraro ka ngwaga wa 1980) ke seopedi ebile ke mokwadi wa dipina yo o diragatsang thata ka puo ya segabone ya se Xhosa go tswa Aforika Borwa. 

## Botshelo jwa Gagwe

### Dithuto

## Metswedi
Real Warri Pikin

**Anita Alaire Afoke Asuoha** ke modiragatsi wa ba ba kgatkhisang wa Nigeria, ele modiragatsi wa sesupoditshwantsho le pinagare ya tsa maranyane, a itsege thata ka leina la gagwe la bodiragatsi la **Real Warri Pikin**.

## Tsa Botshelo
Anita Asuoha o godiseditswe mo Warri, Delta State, kwa dikgaolong tse di kotlasetlase ga Nigeria. Rragwe ke ba letso la Ijaw go tswa kwa lefelong la  Brutu Local Goverment kwa Delta State fa mmagwe ele wa letso la Urhobo. Ke ngwana wa boraro mo baneng bale borataro. O ithutile Political Science/Public Administration kwa Benson Idahosa University toropo ya Benin abo a fetsa ka 2012. O ne a nyala Victor Ikechukwu Asuoha ka 2013, abo ba nna le bana bale bararo.

Real Warri Pikin o nale kgwebo e e seng ya goromente e biwa Real Warri Pikin Foundation, ele tshono ya bomme le ba ba sokolang ka tsa botsogo jwa tlhaloganyo.

## Tsa Mmereko
ka 2008, ene ele modiragatsi kwa dikgaisanong tsa Glo Rock 'N' Rule dance  abo tsaa maemo antlha. O ne a bidiwa  Globacom wa tsa papadi ka 2009. Ka 2011, one a tsenelela dikgaisano tsa The Maltina Dance All Family abo a fetsa ele wa bobedi le ba lelwapa la gagwe. Okile a diragatsa ele modiragatsi wa batho ba bakgatlhisang mo medirong ele mentsi kwa Nigeria re tsentse le Warri, Akpororo le Akporor, Man ON fire le motshameko wa AY. Okile a diragtsa gape mo medirong ele mentsi go kgabaganya lefatshe.    Anita Asuoha leina la gagwe ga a diragatsa ke Real Warri Piki. ke modiragatsi wa seromamowa ka motshameko wa mo Max 90.9 FM seromamowa sa Abuja.

o kile ya nna motsamaisa tiro wa motshameko o motona wa tse di kgatlhisang kwa  Warri ka kgwedi ya phatwe ele bongwe ka 2021, e bidiwa REAL  WARRI PIKIN UNFILTERED. Motshameko o one o tshwaretswe kwa Abuja, Warri, Ghana, Milton Keynes, Manchester, le London. O diragaditse kwa Ghana , Senegal, U.S.A le kwa Nigeria. Okile a diragatsab gape le kwa Warri?, AY LIVE, Bovi's Man on Fire' jalo le jalo. Real Warri Pikin ke motsamaisa tiro wa motshameko wa tse di kgatlhisang.

Real Warri Pikim o kile a tlhagelela gape le mo dikapa ditshwantsong tsa Nollywood di tshwana le Prophetess, Fate Of Alkada, Aki and Pawpaw, The Ghost, Tout Too, The Stand Up, Intricate, Lemonade, Le Merry Men 2. Ka hirikgong ka 2021 o dirile motshameko wa School Of Thought le pina ya one .

## Metswedi
Simphiwe dana

thumb|Simphiwe Dana
Mme Simphiwe Dana yo o tlholegang ko lefatsheng Aforika Borwa, a tshotswe ka ngwaga wa 1980 Tlhakole a ya fifing. 

## botshelo jwa gagwe

### dithuto
Caitlin Foord

**Caitlin Jade Foord** (yo o tshotsweng ka Ngwanatsele a le lesome le motso ka 1994) ke motshameki wa kgwele ya dinao e e porofeshionale wa moAustralia yo a tshamekang kwa pele mo setlhopheng sa FA Women's Super League sa Arsenal le setlhopha sa setshaba sa Australia. O ntse moAustralia yo monnye go gaisa go tshameka kwa sejaneng sa lefatshe ka 2011 a le dingwaga tse lesome le borataro.

Ka 2011, Foord o ne a bitswa  World Cup Best Women's Young Player, Asian Women's Young Footballer of the Year, le motshameki wa kgwele ya dinao wa mme wa  U20  wa ngwaga wa Football Federation Australia. Ka 2016, o ne a fiwa tlotla ya motshameki wa kgwele ya dinao wa mme wa ngwaga wa Asia ke Asian Football Confederation.

## Botshelo ja pele
A godisitswe le motsalwaleene Jamie ke mmaabone Simone kwa Shellharbour, kwa toropong e e kwa tlhoko e e dikhilomethara tse lekgolo kwa borwa ja Sydney kwa kgaolong ya New South Wales ya Illawarra, Foord o ne a tsena sekolo kwa  Illawarra Sports High School. Mmaagwe o ne kgapetsa-kgapetsa a kgweetsa Foord sebaka sa dioura tse tharo go ya le go bowa kwa Sydney go ya kwa ikatisong le kwa metshamekong: "O ne a nna a ntsaya fela go tswa kwa sekolong ka tlhamalalo abo a nkgweetsa a nkisa kwa Sydney Olympic Park abo re boa gane mo bekeng go ya ikatisong– le gape ka mafelo a beke go ya motshamekong." Motsalwaleene Jamie o ne a gakolola mmaabone go letelela Caitlin go leka kgwele ya dinao fa a sena go mmona a tshameka kwa patlelong ya sekolo le basimane. "O ne a dira metshameko e le mentsi tota. Re ne ra mo tsaa ra mo saenisa kwa Warilla Wanderers ... ke akanya motshameko wa gagwe wa ntlha a nosa dino tse thataro." Foord e ne e le ene fela wa leloko la ba lelwapa la gagwe yo o  tshamekang kgwele ya dinao.
thumb|Foord a tshamekela Sydney FC ka  2010-11 W-League grand final
Foord o ne a tshamekela ditlhopha tsa mo kgaolong tsa Illawarra Stingrays le Sutherland Sharks  pele ga a nna nakonyana kwa New South Wales Institute of Sport.  Ka 2009 o ne a bidiwa Junior Sports Star of the Year kwa Shellharbour Sports Awards. O tshamekile futsal a tshamekela setlhopha sa NSW sa ba ba ka fa tlase ga dingwaga tse di lesome le boraro ba ba neng ba gaisana mo dikgaisanong tsa Australian Championships kwa Canberra. Fa a le dingwaga tse lesome le boraro a dira iponagatso ya gagwe ya ntlha ya setlhopha sa setshaba sa Australia sa under-17. 

Foord o godile a lebelela National Rugby League (NRL).

left|thumb|Foord a tshameka magareng ga  Washington Spirit player Stephanie Ochs, Seetebosigo 2013.

center|thumb|Foord a tshamekela Australia ka 2011 kwa FIFA Women's World Cup in Germany ka dingwaga di le lesome le borataro

## Metswedi
Cloé Lacasse

**Cloé Zoé Eyja Lacasse** (yo o tshotsweng ka Phukwi a supa, 1993) ke motshameki wa kwa Canada wa kgwele ya dinao e e porofeshionale yo o tshamekelang setlhopha sa Women's Super League sa Arsenal le setlhopha sa setshaba sa Canada.

## Botshelo ja pele
Lacasse o simolotse go tshameka kgwele ya dinao a le dingwaga tse tlhano le Sudbury Canadians pele ga a fudugela kwa Brampton Brams United ka 2010. O tsene kwa École secondaire Macdonald-Cartier kwa a thusitseng setlhopha sa gagwe ka bommampodi ja kgaolo ya OFSAA gabedi ka 2010 le 2011. Mo bonaneng ja gagwe o ne a tsena mo setlhopheng sa setshaba sa taekwondo kwa a leng mo maemong a lebante le lentsho pele ga a kgetlha go lebagana fela le kgwele ya dinao a le dingwaga tse lesome le bobedi.

## Metswedi
Stina Blackstenius

**Emma Stina Blackstenius** (yo o tshotsweng Tlhakole a tlhola gatlhano ka 1996) ke motshameki wa moSwedish wa kgwele ya dinao ya porofeshionale yo o tshamekelang setlhopha sa Women's Super League le sa setshaba sa Sweden.

## Tiro ya setlhopha
**<big>Vadstena</big>**
thumb|Emily Sonnett le Stina Blackstenius
Blackstenius o goletse kwa Vadstena abo a tsena kwa setlhopheng sa mo gae sa Vadstena GIF ka 2002 a le dingwaga tse thataro. Ka Moranang a le masome a mabedi 2011, Blackstenius a simolola mo setlhopheng se segolo kgatlhanong le BK Benty kwa kgaolong ya  Östergötland mo liking ya karolo ya boraro,e eleng mo maemong a botlhano mo kgweleng ya dinao ya bomme kwa Sweden. O ne a simolola motshameko mme a nosa gabedi fa Vadstena e latlhegelwa ka dino tse tlhano go tse nne. Mo setlheng sa gagwe sa ntlha Blackstenius a simolla metshameko yotlhe ya liki e lesome le boferabongwe abo a nosa dino tse masome mabedi le bongwe. O tshamekile metshameko e le lesome le borataro mo setlheng se se latelang mme a fetsa e le monosi yo o kwa godimo mo liking ka dino tse masome mararo le boferabobedi. O ne a bitswa motshameki wa ngwaga wa 2012 wa Östergötland.

**<big>Linköping</big>**

Pele ga setlha sa 2013 se simologa, Blackstenius a saena tumalano ya ngwaga tse tharo le Linköping FC ya liki ya maemo a kwa godimo ya Damallsvenskan. O tshamekile motshameko wa gagwe wa ntlha mo Damallsvenskan a tsena a emela yo mongwe mo motsotsong wa masome a marataro le boferabobedi ka Moranang a le lesome le bosupa ka 2013 mo malekeng a nno setlhopha le Kopparbergs/Göteborg FC.

## Metswedi
Laura Wienroither

**Laura Wienroither** (yo o tshotsweng ka Firikgong a le lesome le boraro ka 1999) ke motshameki wa kgwele ya dinao e e porofeshionale yo o tshamekang ele motshameka morago mo setlhopheng sa Arsenal sa FA Women's Super League le mo setlhopheng sa setshaba sa Austria.

Ka Firikgong a le lesome le botlhano ka 2022 Wienroither a ya kwa setlhopheng sa Arsenal go tswa kwa setlhopheng sa Jeremane sa 1899 Hoffenheim ka tuelo e e sa bolelwang.

Ka Motsheganong wa 2023 Wienroither a thubega ACL metsotso e le lesome le boferabobedi morago ga go tsenngwa mo lebaleng mo motshamekong wa sekamakgaolakgang wa champions league kgatlhanong le VfL Wolfsburg. Se e ne ele kgobalo ya ACL ya bone ya setlhopha seo mo setlheng seo. O ne a boa a tswa kwa kgobalong malatsi a le makgolo a mararo le malatsi a le masome a mabedi le boferabobedi moragonyana kgatlhanong le Bristol City Women a tsena mo leemong la ga Emily Fox mo motsotsong wa masome a ferabobedi.

## Dino tsa boditshabatshaba

## Ditlotla
**St. Pölten**

* ÖFB-Frauenliga: 2017–18
* ÖFB Ladies Cup: 2017–18

**Arsenal**

* FA Women's League Cup: 2022–23, 2023–24

## Metswedi

## External links

* "Laura Wienroither". oefb.at (in German). Retrieved 14 April 2020.
Glayton Modise

Glayton M.Modise ( O tshotswe ka kgwedi ya Phukwi e tlhola malatsi a le lesome le boraro la ngwaga wa 1940-O tlhokafetse ka kgwedi ya Tlhakole e tlhola malatsi a le boferabongwe ka ngwaga wa 2016)ene ele moeteledipele wa  nngwe ya dikereke  tsedi nang le tatedi e tona  mo Aforika ebong International Pentecostal Holiness Church . Glayton ene ele ene fela morwa o oesi wa ga rre Frederick Samuel Modise(1914-1998) yoo o tlhamileng kana a simolodisitseng kereke ya IPHC ka ngwaga wa 1962. Morago ga leso laga rraagwe ka 1998, Glayton oile a tsamaisa kereke go fitlhelela a tlhokafala ka ngwaga wa 2016 kgwedi ya Tlhakole e tlhola malatsi a robabongwe.

## Botshelo Pele
Modise o tsholetswe kwa Soweto mo Aforika Borwa, mme one ale kafa tlase ga bodiredi jwa ga rraagwe  mo kerekeng ya Zion Christian Church koo eneng ele mongwe wa bagogi. Morago ga pitso ya ga rraagwe go rera lefoko la Modimo ka ngwaga wa 1962, Modise ene ele ene a tlhokometseng makalaka aa batho ba palo potlana go godisa kereke. Morago ga leso laga rraagwe ka ngwaga wa 1998, kereke ene ya tswelela ka go gola.

## Tumelo
Modise o supa fa a ile a nna le ponatshegelo fa Modimo ane a mo laela go reka thaba nngwe kwa Kapa mo Aforika Borwa mme a tlosolosa leina la yone go nna Mount Zion.Glayton oile a tsweledisa seo rraagwe a neng ase tlogetse eleng lenaneo la go duelela baithuti baba kobo dikhutshwane sekole lele bidiwang FS Modise Bursary Scheme leo le neng la fetoga go bitswa FS Modise Bursary Scheme MG moragonyana.

## Metswedi
Philda Kereng

Philda Kereng ke lepolotiki mo Botswana. O  dira ele moemedi wa lefatshe la Botswana kwa Nigeria. Setlha sa gagwe se simologile ka kgwedi ya Firikgong e tlhola malatsi ale masome a mararo ngwaga wa 2024. Pele ga moo o berekile ele Mothusa Tona  wa Lephata la  Puso Selegae  le Ditlhabololo tsa Metse/ Magae, mo Botswana morago gago tsenngwa mo maemong ao ke tautona wa nako eno rre Mokgweetsi Masisi ka ngwaga wa 2019. Setlha sa gagwe mo maemong a, se simologile ka kgwedi ya Tlhakole e tlhola malatsi ale lesome le boraro ngwaga wa 2022.

## Metswedi
Alessia Russo

**Alessia Mia Teresa Russo** (Sentariana: [aˈlɛssja ˈmiːa teˈrɛːza ˈrusso]; yo o tshotsweng ka Tlhakole a ferabobedi 1999) ke motshameki wa kgwele ya dinao e e porofeshionale yo o tshamekang kwa pele kwa setlhopheng sa Women's Super League sa Arsenal le sa setshaba sa Enyelane. O tshamekile pele kwa ditlhopheng tsa Chelsea, Brighton & Hove Albion le Manchester United, le kgwele ya dinao ya dikolo tsa ithutelo ditiro kwa North Carolina Tar Heels. Kwa United, Russo o fentse ditlotla go tswa kwa setlhopheng di akaretsa motshameki wa ngwaga le nno ya setlha ebile gape e ne e le monosi yo o kwa godimo gabedi. Okile gape a fiwa tlotla ya motshameki wa kgwedi le nno ya kgwedi ke WSL.

Russo o emetse setlhopha sa Enyelane mo boditshabatshabeng kwa maemong a bonana ka go farologana go tswa kwa U15 go ya kwa U21 go akarediwa le go nna mokapotene wa setlhopha sa U16. O dirile iponagatso ya gagwe ya ntlha ya setlhopha se segolo ka 2020 mme a nosa dino tsa gagwe tsa ntlha ka 2021 kgatlhanong le Latvia, a nosa dino tse tharo mo motshamekong o le mongwe tse di neng tsa fetoga tse di bonako go nosiwa mo ditsong ke motshameki wa Enyelane. E le mofenyi wa Euro le Enyelane, Russo o ne a fiwa tlotla ya nno ya kgaisano le Bronze Boot kwa kgaisanong ya Euro 2022. O fentse gape Arnold clark Cup gabedi le maemo a bobedi a sejana sa lefatshe.

## Botshelo ja pele le ja gagwe
A tsholetswe kwa Maidstone, Kent ke Carol le Mario, Russo o simolotse go tshameka kgwele ya dinao a le dingwaga dinnye mo lelwapeng la batshameki. Rraagwe o ne a tshameka kgwele e e seng ya liki kwa Metropolitan Police F.C. ebile ke ene monosi wa bone wa rekote. Kgaitsadie yo o fa gare, Giorgio o tshamekile kgwele e e seng ya liki le ditlhopha ka go farologana di akaretsa Ramsgate. Kgaitsadie yo motona, Luca o emetse Enyelane kwa go tsa mabelo kwa maemong a under-20.

Russo ke wa letso la sentariana – rraagwemogolo wa moSicilian go tswa kwa Aragona kwa kgaolong ya Agrigento, o fudugetse kwa Enyelane ka bo 1950. Rraagwemogolo o ne a nna morati wa Manchester Unite mme seo a se fitisetsa kwa baneng le bana-baneng ba gagwe.

Russo o tshameketse  Bearsted F.C. Girls U10 ele ngwana, ka 2022, 

## Metswedi
Letamo la Nnywane

**Letamo la Nnywane**  ke letamo le le mo molapong wa Nnywane mo Botswana. Letamo le le nosa batho ba Lobatse, toropong eo eleng dikilomithara di le masome a supa  mo borwa jwa toropong kgolo ya Gaborone. Metsi go tswa mo letamong le, ana le go fetesediwa kwa toropong ya Gaborone fa go tlhokafala.

## Kago
Letamo la Nnywane ke lone le lennye mo matamong otlhe a a kafa tlase ga bodiredi jwa Water Utilities Cooperation. Letamo le le dirilwe ka ngwaga wa  sekete, makgolo a robabongwe masome a supa (1970) ka go epiwa ga lefatshe, mme le boteng jwa selekanyo sa  makgolo a mabedi,masome a mararo le borobabobedi  a dimithara go menagane, (238 square) kilometers(92 sq  mi) le boatlhamo jwa selekanyo sa 1.6 square kilometers (0.64 sq mi) mme e tshola selekanyo sa metsi a bokete jwa 2,3000.000 cubic metres(81,000.000 cu ft). E tshelwa ke molapo wa Nnywane oo o elelang fela fa gole dipula. Fa tlasenyana, Noka ya Nnywane e tshela mo molapong wa Ngotwane yo o tshelang mo letamong la Ngotwane mo  Aforika Borwa. Noka ya Ngotwane etlabo e kopanya Aforika Borwa le Botswana pele gae  tshela mo letamong la Gaborone.

## Kafa Letamo le Tshelang ka Teng
Ka mabaka a seemo sese kwa godimo sa mogote oo dirwang ke komelelo, selekanyo sa diperesente di le masome  a mabedi le boraro sa metsi  se a latlhega ka lebaka la metsi aa tsewang ke phefo ee molelo mo ngwageng. Gona ga pula ga go ikanyege,  mme fela go tswa ka ngwaga tsa bo 1978-1979 tsa paka ya pula, kefa go nna le tshimologo ya komelelo. Letamo le leile la kgala ka ngwaga wa 1982 mme batho ba tshwanelwa ke go pompa metsi mo motsweding oo kafa tlase ga lefatshe. Magare ga dingwaga tsa 1998 go tsena 2008 selekanyo sa metsi mo letamong ene ele  gotswa ka diperesente di le 39.1 ka ngwaga wa 2003 go tsena kwa go 100% ka ngwaga wa 2006. Mme ene ya re ka ngwaga wa 2012 kgwedi ya Seetebosigo mo marigeng aa maswe, letamo le la fokotsega go fitlhelela selekanyo sa diperesente di le masome a matlhano le bobedi.

## Metswedi


## Metswedi e Mengwe

*

*

*
*
Laia Codina

**Laia Codina Panedas** (Catalan pronunciation: [ˈlajə kuˈðinə]; yo o tshotsweng ka Firikgong a le masome a mabedi le bobedi ka 2000) ke motshameki wa moSpanish wa kgwele ya dinao ya porofeshionale yo o tshamekang kwa bogare jwa lemorago kwa setlhopheng sa Women's Super League sa Arsenal le setlhopha sa bosetshaba sa Spain. O emetse Spain makgetlho a le mmalwa kwa ditlhopheng tsa setshaba tsa banana.

## Botshelo ja pele le thuto
A tsholetswe kwa Campllong, Province of Girona, Catalonia, Codina o simolotse go tshameka kgwele ya dinao a le dingwaga tse nne. Fa e sale ngwana o ne e le motshameki wa maemo a kwa tlase wa Unió Deportiva Cassà, setlhopha se se tswang kwa mmasepala wa Girona wa Cassá de la Selva. Go fitlha a nna dingwaga tse lesome le bone, o ne a tshameka mo ditlhopheng sa basimane. Ka 2014 a saenela Barça.

Codina o ithutela bobegadikgang kwa  Universidad de Vic.

## Metswedi
Redi Tlhabi

thumb|Redi Thlabi Mandela Washington Fellowship 2017
'''Redi Tlhabi'''**(**waga **Direko** o tshotsweng ka 1978) ke mmega dikgang ,mokwadi, mogokaganyi wa dithulaganyo, le motlhagisi wa thulaganyo mo welaseng wa letso la  Aforika Borwa . Ene ele ene motlhagisi wa thulaganyo ya “ The Redi Tlhabi show” mo lebakeng la dingwaga tse di lesome mo welaseng ya 702(Radio 702). Tiro ya gagwe jaaka motlhagisi wa dithulaganyo keya dingwaga kwa Kaya Fm, motlhagisi wa dikgang kwa SABC mme morago aya kwa eMedia Holdings eo ya sekhutlwana sa dikgang tsa  eNews Channel Africa (eNCA). Tlhabi ona le digereta tsa Political Economy le English Literature. O sale entse ele  mmega dikgang mo weleseng le mo telebishining  kwa SABC le mo eTV.

Morago gago bereka dingwaga tse di lesome le bobedi kwa weleseng ya 702  eo emo Aforika Borwa, Redi oile a  supa fa a tlogela tiro mo weleseng eo. Go ne go buiwa jalo fa a fudugela kwa USA go itlatsa mo dithutong mme one a tlosolosa phuthogo ya gago eo ya go ya America.

## Mabarebare
Ka ngwaga wa 2013, Redi Tlhabi oile a fenya seetsele sa  Alan Paton ka lokwalo  la gagwe ( Endings and Beginnings). Lokwalo le le tlhalosa botsalano jwa gagwe le selalome sengwe morago ga leso laga rraagwe  Tlhabi oile a supa jalo faa dirisitse maina a baanelwa a eseng a nnete, mme mmaagwe selalome seo, oile a supa fa maina asa fetolwa mme ebile dintlha dingwe mo lokwalong leo ese nnete. 

## Botshelo Jwa Gagwe
Tlhabi o tsenye mo Kgolaganong ya tseo ee boitshepo le rre Brian Tlhabi yoo eleng ngaka ya sekgowa ka ngwaga wa 2010. Ona le bana ba basetsana bale babedi eleng  Khumo le Neo, ga mmogo le ngwana wa gagwe wa mosetsana yoo Brian a tsenyeng ka ene mo nyalong ebong sekgantshwane sa metlae  Lesego Tlhabi.

## Dibuka/Makwalo

* Endings and Beginnings: A story of Healing: Jacana Media. 2013.ISBN 978-1-4314-0461-2
* Khwezi: The remarkable story of Fezekile Ntsukela Kuzwayo.Jonathan Ball Publishers. 2017. ISBN 978-1-8684-2727-7.

## Dietsele

* 2013 Alan Paton Award for Endings and Beginnings.   

## Metswedi
Molapo wa Thuli

**[[:en:Thuli_River|Molapo wa Thuli]]** o pele eneng ele  molapo wa Tuli ke one  o tshelang metsi thata mo molapong wa Shashe mo Zimbabwe. E elela gotswa go bapa le Matopo Mission mo kgaolong ya Matopo e bo e folegela go tshela mo molapong wa Shashe go bapa le motse wa Tuli.

## Sego
Molapo wa Thuli ke molapo oo kgalang ka bonako, gao tshware metsi lobaka le leleele, mme metsi aa elelang goo  tlatsa a nyelela ka bonako.

E tshelwa ke melapo ya Mtshabezi, Mtshelele, Sengezane le Mwewe. Kwa tlase ga letamo la Thuli-Makwe , molapo wa Thuli otletse ka motlhaba, magogodi a mmu oo tlang o kgophiwa ke metsi le makgabana kana mmu oo nang le matlapa le metsi aa tswang kafa tlase.

## Ditoropo tse di mo letshitshing la Molapo
Noka ya Thuli ga e fete kana ga e kgabaganye metlaagana epe e metona fa ese dikgwebo tse di latelang:

-Moepo wa Freda

- Guyu

-Manama

- Chelsea , Zimbabwe (Sengezane)

## Marogo le Makgabaganyo
Gona le makgabaganyo a matlhano mo nokeng kana molapo wa Mzingane.

-	Borogo/Makgabaganyo mo tseleng e kgologolo ya Gwanda magareng ga  Matombo Mission le Moepo wa Blanket

-	Borogo/Makgabaganyo mo tseleng ya Gwanda -Kezi fela fa tlase ga letamo la  Thuli-Makwe.

-	Borogo/Makgabaganyo a Elliot go namalala mo Guyu

-	Borogo/Makgabaganyo  mo tseleng ya Manama-Kafusi

-	Borogo/Makgabaganyo aa mo tseleng ya  Tuli- Kafuzi. Borogo no bone jwa senngwa ke  setsoatsoe sa Eline(cyclone Eline).

Gona gape le makgabaganyo aa sa tlhokeng borogo ale mmalwanyana akaretsang:

-Makgabaganyo  a Ntalale ao aneng a sentswe thata ke setsuatsoe 

-Makgabaganyo kafa tlase ga Thuli George 

## Ditlhabololo
Mo godimo ga megojwana gona le tamo e tona mo molapong wa Thuli. Gona le letamo le le bidiwang Thuli-Makwe leo le mo bophirima jwa Gwanda. E fela fa makopanong  le molapo wa Mtshelele mme e dirisiwa go nosetsa. Molapo wa Mtshabezi(….)Letamo la Mtshabezi le tlile go oketsa metsi aa yang kwa toropong ya Bulawayo fa pompo ee gokaganyang e setse e wetse go dirwa. Matamo a Sheet le Blanket aisa metsi kwa toropong ya  Gwanda, Blanket le Moepo wa  Vubachikwe.

Gona le matamo a tlaleletso aa setseng a tlhophilwe mo mapalamelong.

Thuli-Moswa koo gosenang ditlhabololo dipe

Thuli- Manyangwe mo bopalamelong jwa borogo kana Makgabaganyo a Elliot koo kago eneng ya simologa ka ngwaga wa 2007 ka bokhutshwane mme ya tloga ya ema.

## Metswedi
Susan Williams

'''Susan Williams'''  ke mokwadi wa ditso yo o  nnang kwa Lontone. Lekwalo kana buka ya gagwe e ncha ke ya White Malice: The CIA and the convert Recolonization of  Africa eo e gatisitsweng ka ngwaga wa 2021. Di kgatiso tse dingwe gape tsa gagwe di akaretsang, The People’s King: The true story of the Abdication, buka eo e buwang ka go tlosolosiwa gaga Edward wa borobabobedi ( Edward Viii) eo e gatisitsweng ka ngwaga wa 2003, the Color Bar : The Triumph of Seretse Khama and His Nation eo e gatisitsweng ka ngwaga wa 2006, eo  setshwantsho sa dibaesekopo sa ngwaga wa 2016, A united Kingdom se dirilweng ka tlhotlheletso ya yone.

Lokwalo kana buka ya gagwe ee bidiwang: Who Killed the Hammarskjold?(2011), eo e buwang ka leso la  mokwaledi mogolo wa United Nations Dag Hammarskjold  ene ya baka ditlhotlhomiso tsa disha ka ba UN ka ngwaga wa 2015.

In spies in the Congo: American Atomic Mission in World War II: o tlhalosa tlhakatlhakano ka mararaano a kantoro  ya sekhutlwana se se kgethegileng sa US, office of Strategic  Services (OSS),  eo eleng yone e eteletseng pele CIA ee neng e kgobokantswe go reka le go  ntsha ka sephiri uranium yotlhe mo  moepong oo kgethegileng wa uranium kwa kgaolong ya Katalanga ebong Shinkolobwe kwa Belgian Congo, eo America e neng eka e dirisa go ntsha thata ya Axis(Axis powers). Uranium eo ene e tshwanetse go ya go dirisiwa go thuntsha kwa Hiroshima le kwa Nagasaki.( Citation needed)

Williams ke ene moeteledipele o motona mo go tsa dipatlisiso kwa Institute of Common Wealth Studies kwa  University of London.( Sekole sese golwane sa ithutelo ditiro). Ene ele mofenyi wa seetsele sa Windham  Campbell Prize ka 2023 mo makwalong kana dibuka tseo di itebagantseng le ditiragalo tsa nnete.

## Dibuka/Makwalo

* White Malice: The CIA and the Covert Recolonization of Africa, PublicAffairs, 2021. https://en.wikipedia.org/wiki/ISBNISBN 978-1-5417-6829-1
* Spies in the Congo: America’s Atomic Mission in World War II, PublicAffairs, 2016. ISBN 978-1-61039-654-7
* Who Killed Hammarskjöld? The UN, the Cold War, and White Supremacy in Africa, London: Hurst, 2011. ISBN 978-1-84904-158-4
* Colour Bar: The Triumph of Seretse Khama and His Nation, Allen Lane, 2006. ISBN 978-0-7139-9811-5 – on the founding president of Botswana 
* The People’s King: The True Story of the Abdication, Allen Lane, 2003. ISBN 978-0-71399-573-2 – on the abdication of Edward VIII
* Ladies of influence: women of the elite in interwar Britain, Allen Lane, 2000. ISBN 0-7139-9261-1

## Metswedi


## Magokaganyi aa kwa Ntle
Official Website
Nxai Pan National Park

Pane le lefelo la Tshireletso la Diphologolo la Nxai  ke lefelo la tshireletso ya diiphologolo mo bokone botlhaba

jwa lefatshe la Botswana, leo le akaretsang Pane ya Nxai eo eleng  nngwe ya dipane tsa letswai tsedi mo Paneng ya  Makgadikgadi.  Lefelo la tshireletso diphologolo la Pane ya Nxai le mo bokone fa thoko ga tsela e tona ya Maun-Nata mme di  kopanna mo molelwaneg oo kwa bokone le lefelo la tshireletso ya diphologolo la Pane ya Makgadikgadi. Pane e fela ka bo yone ke masalela a bogologolo a letsibogo leo le bophara kana botona jwa dikilomithara di le lesome le bone go menagane gabedi(40km2). Ke legae la go kgobokana ga ditlhare tsa bogologolo tsa baobab tseo di neetsweng leina ke Thomas Baines, yoo a di tlhalositseng jaaka dimela tsa  bophirima. Baine’s Baobabs jaaka di tlwaesegile go bidiwa, ke ditlhare dingwe tsa kgatlho leitlho la bajanala mo lefelong lele sa laolweng le la Botswana.

## Diphologolo tsa Naga
Lefelo la tshireletso diphologolo la Nxai ke legae la diphologolo tsa naga tse di akaretsang ditlou,dithutlwa, Pitse tsa naga, kgokong,ditau, mangau, dinkwe,Impala, bo mmanche.matlhalerwa,bophokoje, bophiri, metlhose, sebala bolokwane, matshwane.

## Tshomarelo
Lefelo le le mo mafatsheng a le matlhano,  Kavango-Zambezi Transfronteir  Conservation Area.

## Ditsela
Paka ya dipula magareng ga dikgwedi tsa Ngwanatsele le Mopitlo go le molelo pula dina ka nako ya selemo lefelo le leabo lele lentle. Diphologolo di dintsi go tloga ka Morule go fitlha ka  Mopitlo mme fa go nele pula entsi tsela e nna dingalo go tsamaega. Ditsela gadi tsamaege gotlhelele fa go na le dipula tse dintsi. Paka ee siametseng go tla mo lefelong le ke nako ya paka ya komelelo kana mariga go tloga ka kgwedi ya Motsheganong go tsena ka kgwedi ya Lwetse.

## Metswedi


## Magokaganyi aa kwa Ntle
Nxai Pan National Park general information
Amanda Ilestedt

**Amanda Ilestedt** (yo o tshotsweng ka Firikgong a tlhola ga supa ka 1993) ke motshameki wa kgwele ya dinao e e porofeshionale yo o tshamekang e le motshameka morago wa setlhopha sa Women's Super League sa Arsenal le sa setshaba sa Sweden.

## Tiro ya setlhopha
Ilestedt o simolotse go tshameka kgwele ya dinao kwa a tsalwang teng le setlhopha sa mo gae sa Sölvesborgs GIF abo a palamela go fitlha kwa setlhopheng sa bone sa ntlha ka 2006. Morago ga setlha se le sengwe o ne a saena le Karlskrona FF ka 2007. Ka 2009 o ne a fudugela kwa LdB FC Malmö, kwa tshimologong a tshamekela setlhopha sa B. O tsene mo setlhopheng sa  Damallsvenskan ka 2010 a tshameka metshameko ya liki e le lesome ebile a fenya bosimega.

Ka  August 2011 o ne a fuduga ka kadimo a ya kwa setlhopheng sa karolo ya bobedi sa Vittsjö GIK. Morago ga setlha se le sengwe, a boela gape kwa LdB FC Malmö se se neng se fetoletse leina kwa go FC Rosengård ka 2013. Rosengård e ne ya fitlha kwa di quarter-finaleng tsa Cphampions League ya  2014–15 kwa a kopaneng le basireletsi ba sejana seo VfL Wolfsburg. Morago ga maleka a nno setlhopha le Wolfsburg le maleka a dino tse tharo go setlhopha kwa legatong la bobedi, ene le setlhopha sa gagwe ba ne ba ntshetswa kwa ntle ga kgaisano ka ntata ya melao ya dino tse di nositsweng e se mo gae. Ilestedt o ne a tshameka metsotso e feta masome a ferabongwe mo metshamekong yotlhe ka borataro.

Ka Seetebosigo wa 2017 Ilestedt a ya kwa setlhopheng sa Jeremane sa Turbine Potsdam mo tumalanong ya dingwaga tse pedi. Ka Motsheganong wa 2019 a fudugela kwa setlhopheng sa maJeremane se sengwe e bong Bayern Munich, a saena tumalano go fitlhelela Seetebosigo wa 2021. O simolotse tshameko ya gagwe ya Bayern ka Phatlwe a le lesome le bosupa ka 2019, letsatsi la motshameko wa ntlha, mo phenyong ya dino tse tharo go e le nngwe ba se mo gae, kgatlhanong le SC Freiburg. Kgatlhanong le SC Freiburg kwa gae ka Sedimonthole a tlhola malatsi a le marataro ka 2019, a nosa nno ya gagwe ya ntlha ya Bundesliga mo motsotsong wa masome a ferabobedi le motso o le mongwe. O ne a nosa dino di le nne mo metshamekong e le lesome le boferabobedi mo setlheng sa  2020–21 a thusa setlhopha go fenya bosimega ja liki e le la ntlha mo dingwageng tse tharo. 

Ka Phukwi a le lesome le bobedi ka 2021 Ilestedt a ya kwa setlhopheng sa Paris Saint-Germain mo tumalanong ya dingwaga tse pedi. Ka Champions League ya  2021–22 o ne a tshameka metshameko e le metlhano mo go e merataro ya ditlhopana mme a nosa nno e le nngwe. Ka Seetebosigo a le lesome le bosupa 2023, PSG ya bega fa a tla a tsamaya kwa bofelong ja tumalano ya gagwe morago ga dingwaga tse pedi kwa toropokgolong ya   mafora.

Ka Seetebosigo wa 2023 a le masome a mabedi le bosupa, Arsenal ya bega go saeniwa ga ga Ilestedt. O ne a nosa nno ya gagwe ya ntlha ya Arsenal ka Ngwanatsele a le masome mabedi le boraro ka 2023 mo koping ya Conti kgatlhanong le Southampton, a a fa setlhopha sa gagwe phenyo ya dino tse pedi go e le nngwe mo motsotsong wa masome a ferabongwe le bobedi.

## Metswedi
Teyah Goldie

**Teyah Doreen Bliss Goldie** (yo o tshotsweng ka Seetebosigo a le masome a mabedi le bosupa 2004) ke motshameki wa moesemane wa kgwele ya dinao ya bomme yo o tshamekelang setlhopha sa Arsenal sa FA WSL le setlhopha sa setshaba sa Enyelane sa U19.

## Tiro ya setlhopha
Goldie o simolotse metshameko ya gagwe ya Arsenal ka Moranang wa 2021 a le lesome le boferabongwe a tswa mo bankeng mo phenyong ya 10–0 kgatlhanong le Gillingham Women mo  koping ya FA.

O ne a simolola metshameko ya gagwe ya Champions League ka kgwedi ya Phatlwe e le lesome le boferabongwe ka 2021 a tsena mo motsotsong wa masome a supa le borataro mo phenyong kgatlhanong le Okzhetpes.

Ka Firikgong wa 2022 a le masome a mabedi le bobedi a ya kwa Watford ba Women's Championship mo tumalano ya go kwadisiwa gabedi.

Goldie o ne a fiwa tlotla ya motshameki wa kgwedi ya Tlhakole wa Watford mme tumalano ya gagwe ya khutswafadiwa ke go thubega ga mosiha wa anterior cruciate kgatlhanong le Sheffield United ka Mopitlo a tlhola gatlhano ka 2022.

Ka letsatsi la gagwe la matsalo la bo lesome le boferabobedi ka Seetebosigo a le masome a mabedi le bosupa 2022, Goldie a saena tumalano ya gagwe ya ntlha e  e porofeshionale le Arsenal.

## Tiro ya boditshabatshaba
Goldie o emetse setlhopha sa Enyelane kwa maemong a bonana a ba kapotena mo setlhopheng sa U15. O simolotse metshameko ya gagwe ya setlhopa sa Enyelane sa setshaba sa U19 ka Phukwi a le masome a mararo ka 2021 mo phenyong ya dino tse nne go e le nngwe ya Czech Republic.

## Dipalopalo tsa tiro

: *Esale ka metshameko e e tshamekilweng ka Motsheganong a le masome a mabedi le bosupa ka 2023*.

## Metswedi